สวัสดีค่ะ ขอสอบถามอาการคือปวดตรงช่วงใต้รักแร้ข้างขวาแล้วเวลาเคลื่อนแขนมันจะรู้สึกเจ็บจี๊ดๆตรงช่วงอกกับใต้อกข้างขวาค่ะ ช่วงนี้เป็นบ่อยมากค่ะคุณ เกิดจากสาเหตุอะไรคะแล้วเป็นอาการของโรคอะไรไหมคะ
สวัสดีค่ะ อาการปวดตรงใต้รักแร้ขวา ขยับแขนแล้วเจ็บตรงหน้าอก อาจเกิดจาก- การบาดเจ็บของกล้ามเนื้อบริเวณหน้าอกและรักแร้ ซึ่งอาจเกิดจากการที่ไปยกของหนัก การขยับแขนนิดท่าทาง การออกกำลังกายและเล่นกีฬาต่างๆ เป็นต้น ซึ่งอาการปวดจะสัมพันธ์กับท่าทาง คือจะปวดในบางท่า มีจุดกดเจ็บที่ชัดเจน- การมีต่อมน้ำเหลืองบริเวณรักแร้อักเสบ ซึ่งอาจปวดร้าวไปยังหน้าอกได้ โดยต่อมน้ำเหลืองอักเสบ อาจเกิดได้จากการมีแผลติดเชื้อที่บริเวณมือหรือแขน โรคแมวข่วน เป็นต้น แต่ก็จะคลำได้เป็นก้อนที่รักแร้ร่วมด้วย และอาจมีไข้- เป็นฝีที่รักแร้ แต่ผิวหนังจะมีการบวมแดงและปวดร่วมด้วยหากอาการเป็นไม่มาก อาจสังเกตอาการไปก่อนได้ค่ะ ในเบื้องต้น ก็ควรงดการยกของหนัก งดการใช้แขนทำงานหนักต่างๆ งดการออกกำลังกายและเล่นกีฬา ใช้น้ำอุ่นประคบบริเวณที่ปวด เป็นต้น แต่หากอาการไม่ดีขึ้น ก็ควรไปพบแพทย์เพื่อรักษาค่ะ